CELEX: 32021R0139
Language: da
Date: 2020-12-04 00:00:00
Title: Kommissionens delegerede forordning (EU) 2021/139 af 4. december 2020 om ændring af bilag I og V til Europa-Parlamentets og Rådets forordning (EU) 2019/125 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf, for at tage hensyn til Det Forenede Kongeriges udtræden af Den Europæiske Union

8.2.2021   
               
               
                  DA
               
               
                  Den Europæiske Unions Tidende
               
               
                  L 43/5
               
            
         KOMMISSIONENS DELEGEREDE FORORDNING (EU) 2021/139
         af 4. december 2020
         om ændring af bilag I og V til Europa-Parlamentets og Rådets forordning (EU) 2019/125 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf, for at tage hensyn til Det Forenede Kongeriges udtræden af Den Europæiske Union
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EU) 2019/125 af 16. januar 2019 om handel med visse varer, der kan anvendes til henrettelse, tortur eller anden grusom, umenneskelig eller nedværdigende behandling eller straf (1), særlig artikel 24, stk. 1, og
         ud fra følgende betragtninger:
         
                     (1)
                  
                  
                     I udtrædelsesaftalen (2) fastsættes de nærmere bestemmelser for Det Forenede Kongerige Storbritannien og Nordirlands (»Det Forenede Kongerige«) udtræden af Den Europæiske Union og Det Europæiske Atomenergifællesskab.
                  
               
                     (2)
                  
                  
                     Den overgangsperiode, der er fastsat i udtrædelsesaftalens fjerde del, udløber den 31. december 2020, hvor EU-retten ophører med at finde anvendelse på og i Det Forenede Kongerige.
                  
               
                     (3)
                  
                  
                     Bestemmelserne i forordning (EU) 2019/125 finder anvendelse på og i Det Forenede Kongerige for så vidt angår Nordirland fra overgangsperiodens udløb, jf. artikel 5, stk. 4, i protokollen om Irland/Nordirland til udtrædelsesaftalen sammenholdt med bilag 2 til nævnte protokol.
                  
               
                     (4)
                  
                  
                     I de tilfælde, hvor der ved forordning (EU) 2019/125 er fastsat krav om tilladelse til handel fra Unionen til tredjelande, er det den »kompetente myndighed« i Det Forenede Kongerige, der fra den 1. januar 2021 er ansvarlig for at træffe beslutning om ansøgninger om en sådan tilladelse i henhold til nævnte forordning fra eksportører, der er etableret eller har bopæl i Nordirland.
                  
               
                     (5)
                  
                  
                     Som følge af anvendelsen af forordning (EU) 2019/125 på og i Det Forenede Kongerige for så vidt angår Nordirland, jf. artikel 5, stk. 4, i protokollen om Irland/Nordirland til udtrædelsesaftalen sammenholdt med punkt 47 i bilag 2 til nævnte protokol, bør bilag I til forordning (EU) 2019/125 derfor ændres.
                  
               
                     (6)
                  
                  
                     I henhold til artikel 16 og 19 i forordning (EU) 2019/125 kræves der tilladelse til at eksportere de i bilag IV til forordningen opførte varer, som kan anvendes til henrettelse ved brug af dødssprøjter.
                  
               
                     (7)
                  
                  
                     Artikel 20, stk. 1, i forordning (EU) 2019/125 indeholder bestemmelser om en »generel EU-eksporttilladelse«.
                  
               
                     (8)
                  
                  
                     I overensstemmelse med bilag V til forordning (EU) 2019/125 dækker den generelle EU-eksporttilladelse de varer, der er opført i punkterne i bilag IV til forordning (EU) 2019/125, og den gælder i hele Unionen for eksport til de bestemmelsessteder, der er opført i bilag V, del 2. Disse bestemmelsessteder er tredjelande, der har afskaffet dødsstraffen for alle former for kriminalitet og bekræftet afskaffelsen ved et internationalt tilsagn (3).
                  
               
                     (9)
                  
                  
                     Den generelle EU-eksporttilladelse er med til at mindske regelbyrden for EU-virksomheder, der eksporterer varer, der er opført i bilag IV til forordningen, når disse lægemidler eksporteres til lovlige behandlingsmæssige formål.
                  
               
                     (10)
                  
                  
                     Det Forenede Kongerige har ratificeret protokol nr. 13 til konventionen til beskyttelse af menneskerettigheder og grundlæggende frihedsrettigheder vedrørende afskaffelsen af dødsstraf under alle forhold og opfylder derfor kravene for optagelse på listen over bestemmelsessteder i del 2 i bilag V til forordning (EU) 2019/125.
                  
               
                     (11)
                  
                  
                     Uden at det berører anvendelsen af forordning (EU) 2019/125 på og i Det Forenede Kongerige for så vidt angår Nordirland, jf. artikel 5, stk. 4, i og sammenholdt med punkt 47 i bilag 2 til protokollen om Irland/Nordirland til udtrædelsesaftalen, bør bilag V til forordning (EU) 2019/125 derfor ændres.
                  
               
                     (12)
                  
                  
                     Denne forordning bør finde anvendelse efter overgangsperiodens udløb, dvs. fra den 1. januar 2021. Hvis indsigelsesfristen udløber senere end den 1. januar 2021, bør det sikres, at forordningen af hensyn til retssikkerheden og for at undgå eventuelle skadelige afbrydelser af aktiviteterne i de EU-virksomheder, der vil eksportere varer, der er opført i bilag IV, til Det Forenede Kongerige, anvendes med tilbagevirkende kraft fra den 1. januar 2021 —
                  
               VEDTAGET DENNE FORORDNING:
         
            Artikel 1
            Bilag I og V til forordning (EU) 2019/125 ændres som anført i bilaget til nærværende forordning.
         
         
            Artikel 2
            Denne forordning træder i kraft på femtedagen efter offentliggørelsen i Den Europæiske Unions Tidende.
            Den anvendes fra den 1. januar 2021.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 4. december 2020.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 30 af 31.1.2019, s. 1.
         
            (2)  Aftale om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 31.1.2020, s. 7).
         
            (3)  Del 3 i bilag V til forordning (EU) 2019/125.
      
      
         
            BILAG
            I bilag I og V til forordning (EU) 2019/125 foretages følgende ændringer:
            
                        1)
                     
                     
                        I bilag I foretages følgende ændringer i listen over kompetente myndigheder:
                        
                                    a)
                                 
                                 
                                    Under overskriften »A. Myndigheder i medlemsstaterne« udgår oplysningerne om Det Forenede Kongerige.
                                 
                              
                                    b)
                                 
                                 
                                    Efter overskriften »B. Meddelelser til Europa-Kommissionen sendes til følgende adresse« tilføjes følgende overskrift:
                                    
                                                »C.
                                             
                                             
                                                
                                                   Myndighed i Det Forenede Kongerige for så vidt angår Nordirland
                                                
                                                
                                                   DET FORENEDE KONGERIGE, ved anvendelsen af denne forordning på og i Det Forenede Kongerige for så vidt angår Nordirland, jf. artikel 5, stk. 4, i sammenholdt med punkt 47 i bilag 2 til protokollen om Irland/Nordirland til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, pr. 1. januar 2021
                                                Import af varer, der er opført i bilag II:
                                                Department for International Trade (DIT)
                                                Import Licensing Branch (ILB)
                                                E-mail: enquiries.ilb@trade.gov.uk
                                                Eksport af varer og levering af teknisk bistand i forbindelse med varer, der er opført i bilag II, III eller IV:
                                                
                                                            Department for International Trade
                                                         
                                                      
                                                            Export Control Joint Unit
                                                         
                                                      
                                                            3 Whitehall Place
                                                         
                                                      
                                                            London
                                                         
                                                      
                                                            SW1A 2AW
                                                         
                                                      
                                                            UNITED KINGDOM
                                                         
                                                      Tlf. +44 2072154594
                                                E-mail: eco.help@trade.gov.uk«.
                                             
                                          
                              
                  
                        2)
                     
                     
                        I bilag V, del 2 »Bestemmelsessteder«, indsættes følgende i listen i alfabetisk rækkefølge for oplistning af lande i henhold til den pågældende sprogudgave:
                        »Det Forenede Kongerige, uden at det berører anvendelsen af forordning (EU) 2019/125 på og i Det Forenede Kongerige for så vidt angår Nordirland, jf. artikel 5, stk. 4, i sammenholdt med punkt 47 i bilag 2 til protokollen om Irland/Nordirland, der er knyttet som bilag til aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab, pr. 1. januar 2021«.